Pohon všetkých kolies

Pohon všetkých kolies je koncepcia pohonu automobilu, pri ktorej sú poháňané všetky nápravy, resp. kolesá. Jeho hlavnou úlohou je zvýšiť priechodnosť a/alebo ovládateľnosť, preto ho využívajú tak osobné ako aj nákladné automobily. Najčastejšie sa s ním stretneme pri špeciálnych (napr. záchranárskych vozidlách), športových (rely) a vojenských vozidlách.

Podľa počtu náprav vozidla sa môžu vyskytovať označenia:
 Pohon 4 × 4 - pri dvojnápravových vozidlách (osobné a nákladné)
 pohon 6 × 6 - pri trojnápravových vozidlách (nákladné)
 pohon 8 × 8 - pri štvornápravových vozidlách (ťažké nákladné)
 pohon 10 × 10 - pri päťnápravových vozidlách (ťažké nákladné, vojenské)
 pohon 12 × 12 - pri šesťnápravových vozidlách (ťažké nákladné, vojenské)

Výrobcovia osobných vozidiel používajú pre pohon všetkých kolies rôzne pomenovania, napr.:
 Audi quattro
 BMW xDrive
 Ferrari 4RM
 Honda Real Time 4WD
 Jeep Active Drive
 Mercedes 4MATIC
 Seat 4Drive
 Škoda 4×4
 Volkswagen Syncro alebo 4Motion